
转讜住驻讜转



 讛讗讜讻诇 谞讘讬诇讛 讘讬讜诐 讛讻驻讜专讬诐. 驻''讛 讗驻讬诇讜 谞转谞讘诇讛 讘讬讜诐 讛讻驻讜专讬诐 诇讗 讞讬讬诇讗 注诇讛 讗讬住讜专 讬讜讛''讻 讚讛专讬 讛讜讛 注诇讛 讗讬住讜专 讗讘专 诪谉 讛讞讬 讜拽砖讛 诇专''讬 讚讛讗 讻讬 驻拽注 讗讬住讜专 讗讘专 诪谉 讛讞讬 讬讞讜诇 注诇讛 讗讬住讜专 讬讜诐 讛讻驻讜专讬诐 讜谞讘讬诇讛 讘讘转 讗讞转 讚诪讜讚讛 专讘讬 砖诪注讜谉 讘讗讬住讜专 讘讘转 讗讞转 讜诪讬讛讜 讬''诇 讗驻讬诇讜 谞转谞讘诇讛 讘讬讜诐 讛讻驻讜专讬诐 诇讗 讞讬讬诇 注诇讛 讗讬住讜专 讬讜诐 讛讻驻讜专讬诐 讚讗讬住讜专 砖讗讬谉 讝讘讜讞 讛讜讛 讘讬讛 谞诪讬 诪注讬拽专讗 讜讗讻转讬 诇讗 驻拽注 诪讬谞讛: 注讜谞讬 拽专讬谞谉 讘讬讛. 讜讛讗 讚讙讘讬 诇讜诇讘 (住讜讻讛 讚祝 诇讘.) 讻''注 诪讜讚讜 讚讻驻转 讻转讬讘 讜诇讗 讗诪专 讻驻讜转 拽专讬谞谉 讜讬爪讟专讱 砖谞讬 诇讜诇讘讬诐 诇讬讟讜诇 讗讜专''讬 诪砖讜诐 讚讛转诐 住诪讻讬谞谉 讗拽专讗 驻专讬 注抓 讛讚专 讚诇讗 诪砖诪注 讗诇讗 讞讚 诇讻讱 诪讜讚讜 讛转诐 讻''注 讚讚专砖讬谞谉 诪住讜专转: 讘诪拽讜诐 讝专讬讝讬诐 讗讬转讗. 讜讗''转 讜讛讗 讛讻讗 讘诪谞讞转 诪讗驻讛 转谞讜专 诪讬讬专讬 砖讛讬转讛 谞讬诇讜砖讛 讘驻讜砖专讬诐 讜讗讜转讛 诪谞诇谉 砖谞讘诇诇转 讘注讝专讛 讜砖讗专 诪谞讞讛 砖谞讘诇诇转 讘注讝专讛 诇驻讬 砖讛讘诇讬诇讛 讛讬转讛 讘讻诇讬 砖专转 讜讬''诇 讚讙诐 诪讗驻讛 转谞讜专 讛讬讜 诇砖讬谉 讘注讝专讛 住诪讜讱 诇转谞讜专 砖诇 拽讜讚砖 砖诇讗 转讞诪讬抓 讜专讘讬谞讜 讗驻专讬诐 讘专 讗驻专讬诐 讛讙讘讜专 诪驻专砖 讚注''讻 讛讬讜 诇砖讬谉 讗讜转讛 讘注讝专讛 诇驻讬 砖讛讬讜 诪讜讚讚讬谉 讗讜转讛 讘注砖专讜谉 砖诇 拽讜讚砖 讻讚转谞谉 讘驻专拽 砖转讬 诪讚讜转 (诪谞讞讜转 驻讝.) 注砖专讜谉 诪讛 讛讬讛 诪砖诪砖 讘讜 诪讜讚讚 诇讻诇 讛诪谞讞讜转: 诪讛 诪专讜专 砖讗讬谉 讘讬讻讜专讬诐. 讜诇讬讻讗 诇诪讬诪专 诪专讜专 讛讬讬谞讜 讝讬转 砖讛讜讗 诪专 讻讚讚专砖讬谞谉 (住谞讛讚专讬谉 讚祝 拽讞:) 讜讛谞讛 注诇讛 讝讬转 讟专祝 讘驻讬讛 讗诪专讛 讬讜谞讛 讬讛讗 诪讝讜谞讜转讬 诪专讜专讬诐 讻讝讬转 讜讻讜' 讚诇拽诪谉 (讚祝 诇讟.) 讗诪专 诪专讜专 讚讜诪讬讗 讚诪爪讛 诪讛 诪爪讛 诪讬谉 讝专注讬诐 讗祝 诪专讜专 讻谉 讜注讜讚 砖讝讬转 讛讗讬诇谉 诪专 讜诇讗 讛驻专讬 讻讚诪砖诪注 注诇讛 讝讬转 讜讗诪专讬谞谉 谞诪讬 (诪讻讬诇转讗 驻' 讘砖诇讞) 讜讬讜专讛讜 讛' 注抓 讝讛讜 讝讬转 砖讗讬谉 诪专 讘讗讬诇谞讜转 讻讝讬转: 

专讘讬谞讜 讞谞谞讗诇

转"专 讬讻讜诇 讬讜爪讗 讗讚诐 讬讚讬 诪爪讛 讘驻住讞 讘诪注砖专 砖谞讬 讘讬专讜砖诇讬诐 转"诇 诇讞诐 注讜谞讬 讻讬 讘注讬谞谉 诇讞诐 讛谞讗讻诇 讘讗讜谞讬 讬爪讗 讝讛 砖讗讬谞讜 谞讗讻诇 讘讗讜谞讬 讗诇讗 讘砖诪讞讛 讚讘专讬 专' 讬讜住讬 讛讙诇讬诇讬 讻讚转谞谉 讘住"驻 诪注砖专 砖谞讬 讘诪谞讞讛 讘讬讜诐 讟讜讘 讛讬讜 诪转讜讚讬诐 讻讬爪讚 讛讬讛 讜讬讚讜讬 讘注专转讬 讛拽讚砖 诪谉 讛讘讬转 讝讛 诪注砖专 砖谞讬 讜讻讜' 注讚 诇讗 讗讻诇转讬 讘讗讜谞讬 诪诪谞讜 讗诐 讗讻诇讜 讘讗谞讬谞讛 诇讗 讛讬讛 讬讻讜诇 诇讛转讜讚讜转:




专' 注拽讬讘讗 讗讜诪专 诪爪讜转 诪爪讜转 专讬讘讛 讗诐 讻谉 诪讛 转"诇 诇讞诐 注讜谞讬 驻专讟 诇诪爪讛 注砖讬专讛 讜讗住讬拽谞讗 诇专' 注拽讬讘讗 讻转讬讘 注谞讬 诇诪注讜讟讬 诪爪讛 注砖讬专讛 讜拽专讬谞谉 注讜谞讬 讻砖诪讜讗诇 讚讗诪专 诇讞诐 砖注讜谞讬谉 讗讞专讬讜 讚讘专讬诐 讜讗拽砖讬' 讗讬谞讬 讚专' 注拽讬讘讗 讗讜住专 诇讗讻讜诇 讘驻住讞 诪爪讛 注砖讬专讛 讜讛转谞讬讗 讗讬谉 诇砖讬谉 讗转 讛注讬住讛 讘讬讬谉 讜砖诪谉 讜讚讘砖 讜讗诐 诇砖 专"讙 讗讜诪专 转砖专祝 诪讬讚 讜讞讻诪讬诐 讗讜诪专讬诐 转讗讻诇 诪讬讚 驻讬' 讗诐 讗驻讗讛 讗诪专 专' 注拽讬讘讗 砖讘转讬 讛讬转讛 讗爪诇 专' 讗诇讬注讝专 讜专' 讬讛讜砖注 讜诇砖转讬 诇讛诐 注讬住讛 讘讬讬谉 讜砖诪谉 讜讚讘砖 讜诇讗 讗诪专讜 诇讬 讚讘专 讜砖谞讬谞谉 讛讗 讚讗住讜专 诪爪讛 注砖讬专讛 讘讬讜诐 讟讜讘 专讗砖讜谉 讘诇讘讚 讘讝诪谉 砖注讜谞讬谉 讗讞专讬讜 讚讘专讬谉 讜讛谉 讛讛讙讚讛 砖讗诪专 诪爪讛 讝讜 砖讗谞讜 讗讜讻诇讬谉 注诇 砖讜诐 诪讛 讜讻讜' 讗住讜专 讗讜转讜 讝诪谉 诇讗讻讜诇 诪爪讛 注砖讬专讛 讚讘注讬谞谉 注讜谞讬 讜讝讛 砖讗诪专 诇砖转讬 诇讛诐 注讬住讛 讘讬讬谉 讜砖诪谉 讜讚讘砖 讘砖讗专 讛讬诪讬诐 讜讬砖 诇讜诪专 讻讬 讚讘专 诪讜注讟 诇砖 诇讛诐 讻讙讜谉 讘谞讬 专' 讬讛讜砖注 砖诇砖讜 讘讞诇讘 讻注讬谉 转讜专讗 砖讛讜讗 讚讘专 诪讜注讟 讜讘讬讜诐 讛专讗砖讜谉 [讗住讜专] 讜讘砖讗专 讛讬诪讬诐 诪讜转专. 讜谞转讘专专 诇诪讘讬谞讬 诪讚注 讚住讜讙讬讗 讚讘专讬讬转讗 讛讻讬 讛讜讗 讗讬谉 诇砖讬谉 讗转 讛注讬住讛 讘讬讬谉 讜砖诪谉 讜讚讘砖 讜讗注"驻 砖讗讬谉 诇砖讬谉 诪拽讟驻讬谉 讘讛谉 讜讞讻诪讬诐 讗讜诪专讬诐 讗讬谉 诇砖讬谉 讜讗祝 诇讗 诪拽讟驻讬谉 讜讗诐 诇砖 讗讜 拽讬讟祝 专"讙 讗讜诪专 转砖专祝 诪讬讚 讜讗驻讬' 讗驻讗讛 讜讞讻诪讬诐 讗讜诪专讬诐 转讗讻诇 诪讬讚 讗诐 讗驻讗讛 讜讚讘专讬 讛讻诇 讝讜 讛讘专讬讬转讗 讘砖讗专 讬诪讜转 讛驻住讞 讛讬讗 砖谞讜讬讛 讝讜诇转讬 讬讜"讟 专讗砖讜谉 讜诪专讗讬谉 讛讚讘专讬诐 砖讛转"拽 砖讗诪专 讗注"驻 砖讗讬谉 诇砖讬谉 讘讜 诪拽讟驻讬谉 讘讜 讻讱 驻讬' 讚讘专讬讜 讗注"驻 砖讗讬谉 诇砖讬谉 讘诪讬诐 讜砖诪谉 讜讗诐 诇砖讜 讘诪讬诐 讜砖诪谉 诪拽讟驻讬谉 讘砖诪谉 诪讻诇诇 砖讛诇讬砖讛 砖讗住专 砖诪谉 注诇 讬讚讬 诪讬诐 讛讜讗 砖讗住专 讜诪讛 砖讗住专 讘诇讬砖讛 砖诪谉 注诇 讬讚讬 诪讬诐 讛转讬专 讘拽讬讟讜祝 讜讞讻诪讬诐 讗住专讜 讝讛 讜讝讛 讛诇讬砖讛 讜讛拽讬讟讜祝 注"讬 诪讬诐 讛讻诇 讗住讜专 讜拽讬讬"诇 讻讞讻诪讬诐 砖讗驻讬' 讗诐 诇砖 讘诪讬诐 诇讘讚讜 讗住讜专 诇讜 诇拽讟祝 讘砖诪谉 讻诇诇 讜讻诇 砖讻谉 砖讗讬谉 诇砖讬谉 讘诪讬诐 讜砖诪谉 讻诇诇:




讜砖讜讬谉 砖讗讬谉 诇砖讬谉 讗转 注讬住讛 讘驻讜砖专讬谉. 讜讗诪专讬' 讗诪讗讬 诇讗 讜讛讗 讻诇 讛诪谞讞讜转 诪爪讛 讛谉 讜转谞谉 讻诇 讛诪谞讞讜转 谞讬诇讜砖讜转 [讘驻讜砖专讬谉] 讜诪砖诪专谉 砖诇讗 讬讞诪讬爪讜 讜讚讞讬' 讗诐 讛转讬专讜 诇讻讛谞讬诐 砖讛谉 讝专讬讝讬谉 讜诪砖诪专讬谉 讛注讬住讛 砖诇讗 转讞诪讬抓 讜诪砖讜诐 讝专讬讝讜转谉 讛转讬专讜 诇讛谉 讬转讬专讜 诇讻诇 讗讚诐 讜讚讞讬' 诇转讬转讛 驻注诪讬诐 砖转讛讬讛 砖诇讗 注诇 讬讚讬 讻讛谉 讜讛讗 诇讬砖讛 谞诪讬 讬转讻谉 砖转讛讬讛 砖诇讗 注诇 讬讚讬 讻讛谉 讚讛讗 诪拽诪讬爪讛 讜讗讬诇讱 诪爪讜转 讻讛讜谞讛 讜诇讬砖讛 拽诪讬 讛讻讬 讛讜讗 讚讛讜讬讗 讜讗驻讬诇讜 [讛讻讬] 诇讬砖讛 讻讬 诇讬转讗 讘讻讛谞讬诐 讗讬谞讛 讗诇讗 讘注讝专讛 诪拽讜诐 砖讛讻讛谞讬诐 专讜讗讬诐 讗讜转讛 讗讘诇 讞讜抓 诇讞讜诪转 讛注讝专讛 驻住讜诇讛 诇转讬转讛 讗讬谞讛 诇讗 讘讻讛谞讬诐 讜诇讗 讘注讝专讛 诇驻讬讻讱 诇讗 讛转讬专讜讛:






专讬讟讘"讗

讜讛转谞讬讗 讗讬谉 诇砖讬谉 讗转 讛注讬住讛 讘讬讬谉 砖诪谉 讜讚讘砖 讜讻讜'. 驻讬' 注"讬 转注专讜讘转 讜讗诐 诇砖 专"讙 讗讜诪专 转砖专祝 诪讬讚 讜讞讻诪讬诐 讗讜诪专讬诐 转讗驻讛 诪讬讚 讜诪讗讬 讚诇讗 讘讚拽讬谞谉 讘住讬诪谞讬 住讬讚讜拽 讜砖讬讗讜专 驻讬' 讛专讬讟讘"讗 讝"诇 砖诇讗 谞讗诪专讜 住讬诪谞讬 住讬讚讜拽 讜砖讬讗讜专 讗诇讗 讘砖谞注砖讬谉 讘驻讜砖专讬谉 讗讜 砖砖讛转讛 讬讜转专 诪谉 讛砖讬注讜专 驻注诪讬诐 诪转讞诇转 诇讛讞诪讬抓 讜讗讬谉 讘讛 住讬诪谞讬 砖讬讗讜专 讜住讬讚讜拽:



讜讗诪专 专' 注拽讬讘讗 砖讘转讬 讛讬转讛 讗爪诇 专' 讗诇讬注讝专 讜专' 讬讛讜砖注 讜诇砖转讬 诇讛诐 注讬住讛 讘讬讬谉 砖诪谉 讜讚讘砖 讜诇讗 讗诪专讜 诇讬 讚讘专. 讜讗驻讬' 讚诇专' 注拽讬讘讗 讘讬讜诐 专讗砖讜谉 讗住讜专 诪砖诐 讜讗讬诇讱 砖专讬 讜讻专"驻:



讛讗 讘讬讜"讟 专讗砖讜谉 讛讗 讘讬讜"讟 砖谞讬. 讜驻专砖"讬 讝"诇 讛讛讬讗 讚诇注讬诇 讚讗住专 诪砖讜诐 诪爪讛 注砖讬专讛 讘诇讬诇讛 讛专讗砖讜谉 砖讞讬讬讘 诇讗讻讜诇 诪爪讛 讜讻谉 讻转讘 讛专讘 讘注诇 讛注讬讟讜专 讘诇讬诇讛 讛专讗砖讜谉 讘注讬谞谉 诇讞诐 注讜谞讬 砖诇讗 转讛讗 诪爪讛 注砖讬专讛 讘砖讗专 讬诪讬诐 诪讜转专 讜砖"诪 讚讬讜"讟 专讗砖讜谉 讚拽讗诪专 诇讬砖谞讗 诪讬讛讗 谞拽讟. 讜讻谉 讻转讘 讛专讗"讛 讝"诇 讘砖诐 专讘讜转讬讜 讛诇讻讛 诇诪注砖讛 讚讘专 诪讛讛讬讗 诪爪讛 讚讗讜讻诇讬谉 注诇 住讚专 讛讛讙讚讛 诪讜转专 诇讗讻讜诇 诪爪讛 注砖讬专讛. 讜讗注"讙 讚讻讬 讻转讬讘 诇讞诐 注讜谞讬 讘砖讘注转 讬诪讬诐 讻转讬讘. 讻转讘 讛专"讬 讝"诇 讚砖讘注转 讬诪讬诐 讗诇讗 转讗讻诇 注诇讬讜 讞诪抓 讻转讬讘 讜诇注谞讬谉 驻住拽 讗诐 诇砖讬谉 讗转 讛注讬住讛 讘讬讬谉 讜砖诪谉 讜讚讘砖 注诇 讬讚讬 转注专讜讘转 讚讗讬驻诇讙讬 专讘讜讜转讗 拽诪讗讬 驻住拽讬 讻专讘谞谉 诇讞讜诪专讗 讚讗讬谉 诇砖讬谉 讜讗讬谉 诪拽讟驻讬谉 诇讻转讞讬诇讛 讜专讘讬谞讜 讗诇驻住讬 讝"诇 驻住拽 讻专' 注拽讬讘讗 讚讛讗 专' 讬讛讜砖讜注 讘谉 诇讜讬 注讘讚 讻讜转讬讛 讜诇讬讻讗 讗诪讜专讗 讚驻诇讬讙 讜注讜讚 讚诪注砖讛 专讘: 讜讛专讘 讘注诇 讛诪讗讜专 讛砖讬讘 注诇 讛专讘 讗诇驻住讬 讝"诇 讜讛专诪讘"谉 讝"诇 讛爪讬注 讘住驻专 诪诇讞诪讜转 讚' 讜讛注诇讛 注讬拽专 驻住拽 讛专讘 讗诇驻住讬 讝"诇. 讜讻转讘 讛专讬"讟 讝"诇 驻住拽讜 砖诇 讛专讘 讗诇驻住讬 讝"诇 谞讻讜谉 讜讘专讜专 讗注驻"讻 讛诪讞诪讬专 转讘讜讗 注诇讬讜 讘专讻讛:





讛诪讗讬专讬

讛讗讜讻诇 谞讘诇讛 讘讬讜诐 讛讻讬驻讜专讬诐 讘砖讜讙讙 讞讬讬讘 讞讟讗转 讜讗讬谉 讗讜诪专讬谉 砖诇讗 讞诇 讗讬住讜专 讬讜诐 讛讻讬驻讜专讬诐 注诇 讛谞讘诇讛 砖拽讚诪讛 诇讜 讗诐 诪转讜专转 谞讘诇讛 讘谞转谞讘诇讛 诪讗诪砖 讗诐 讘讗讬住讜专 讗讘专 诪谉 讛讞讬 讗诐 谞转谞讘诇讛 讛讬讜诐 讜讻谉 砖讗祝 讘谞转谞讘诇讛 讛讬讜诐 讬砖 讘讛 拽讚讬诪转 讗讬住讜专 谞讘诇讛 诪砖讜诐 讚谞讘诇讛 讘讻讝讬转 讜讬讜诐 讛讻讬驻讜专讬诐 讘讻讻讜转讘转 讗诇讗 讗注驻"讻 讗讬住讜专 讬讜诐 讛讻讬驻讜专讬诐 讞诇 注诇 讗讬住讜专 谞讘诇讛 砖讛讗讬住讜专 讞诇 注诇 讗讬住讜专 讗讞专 讘砖诇砖讛 讚专讻讬诐 讻砖讛诐 讘讗讬诐 讘讘转 讗讞转 讜讘讗讬住讜专 诪讜住讬祝 讜讘讗讬住讜专 讻讜诇诇 讻诪讜 砖讘讬讗专谞讜 讘诪住讻转 讞讜诇讬谉 驻专拽 讙讬讚 讛谞砖讛:



诪爪讛 砖诇 诪注砖专 砖谞讬 讘讬专讜砖诇诐 讬讜爪讗讬谉 讘讛 讜讗注"驻 砖讗谞讜 爪专讬讻讬诐 诇诪爪讛 讛专讗讜讬讛 讘讻诇 诪讜砖讘讜转 讛专讬 专讗讜讬 讛讜讗 诇讬驻讚讜转 讜诇讬讗讻诇 讘讻诇 诪讜砖讘讜转 讜讗驻讬' 讛讬讛 讘讬专讜砖诇诐 砖讗讬谞讜 谞驻讚讛 诪"诪 讗诐 谞讟诪讗 驻讜讚讬谉 讗讜转讜 讗祝 讘讬专讜砖诇诐 讻诪讜 砖讘讬讗专谞讜 讘讻诪讛 诪拽讜诪讜转 讜诪讗讞专 砖讬砖 诇讜 爪讚 驻讚讬讛 讬讜爪讗讬谉 讘讜 讗祝 讘诇讗 谞驻讚讛 讜讗注"驻 砖讗讬谞讜 谞讗讻诇 讘讗谞讬谞讜转 诇讗 谞讻转讘 诇讞诐 注讜谞讬 讗诇讗 诇诪注讟 诪爪讛 注砖讬专讛 讻诪讜 砖讬转讘讗专 讗讘诇 讗讬谉 讬讜爪讗讬谉 讘诪爪讛 砖诇 讘讻讜专讬诐 讗祝 讘讬专讜砖诇诐 砖讗讬谞讛 专讗讜讬讛 讘讻诇 诪讜砖讘讜转:



诇讬砖转 讛注讬住讛 讘讬讬谉 讜讘砖诪谉 讜讚讘砖 专"诇 注诇 讬讚讬 诪讬诐 讬砖 讗讜住专讬谉 讗讜转讛 诇讻转讞讬诇讛 诪驻谞讬 砖诪讬 驻讬专讜转 讘注讬专讜讘 诪讬诐 诪诪讛专讬谉 诇讛讞诪讬抓 讜讗诐 诇砖 转讗驻讛 诪讬讚 讜讬砖 诪转讬专讬谉 讗祝 诇讻转讞诇讛 讻砖讗专 诇讬砖讜转 砖讘诪讬诐 讜讚讘专 讝讛 转诇讜讬 讘讘讬讗讜专 砖诪讜注讛 讜讛讜讗 砖讗诪专讜 讗讬谉 诇砖讬谉 讗转 讛注讬住讛 讘讬讬谉 讜砖诪谉 讜讚讘砖 专"诇 注诇 讬讚讬 诪讬诐 讜讗诐 诇砖 专讘谉 讙诪诇讬讗诇 讗讜诪专 转砖专祝 诪讬讚 专"诇 砖讗祝 讘讚讬注讘讚 讗住讜专讛 讜讞讻诪讬诐 讗讜诪专讬谉 转讗驻讛 诪讬讚 讜讘讚讬注讘讚 诪讬讛讗 诪讜转专 讻砖讬讝讛专 砖诇讗 讬砖讛讛 讜讗诪专 专' 注拽讬讘讗 砖讘转讬 讛讬转讛 讗爪诇 专' 讗诇讬注讝专 讜专' 讬讛讜砖注 讜诇砖转讬 诇讛诐 注讬住讛 讘讬讬谉 讜砖诪谉 讜讚讘砖 讜诇讗 讗诪专讜 诇讬 讚讘专 讻诇讜诪专 砖讗祝 诇讻转讞讬诇讛 诪讜转专 砖讗讬谉 诪讬 驻讬专讜转 讙讜专诪讬谉 诇诪讛专 讗转 讛讞讬诪讜抓 讜讛专讬 讛讜讗 讻砖讗专 诇讬砖讜转 讜讗注"驻 砖讗讬谉 诇砖讬谉 讘讜 诪拽讟驻讬谉 讘讜 专"诇 讗注"驻 砖讗讬谉 诇砖讬谉 讘讜 诇讻转讞讬诇讛 诪拽讟驻讬谉 讘讜 诇讻转讞讬诇讛 讜讛讜讗 讟讬讞转 驻谞讬讛 诇讗讞专 注专讬讘转讛 讗转讗谉 诇转谞讗 拽诪讗 讻诇讜诪专 讚讘专 讝讛 谞讗诪专 诇讚注转 转谞讗 拽诪讗 砖诇 专' 注拽讬讘讗 砖讗讜住专 讘诇讬砖讛 诇讻转讞诇讛 讜讞讻诪讬诐 讗讜诪专讬谉 讗转 砖诇砖讬谉 讘讜 诪拽讟驻讬谉 讘讜 讜讗转 砖讗讬谉 诇砖讬谉 讘讜 讗讬谉 诪拽讟驻讬谉 讻诇讜诪专 讜讗祝 讘拽讟讜祝 讗住讜专 诇讻转讞讬诇讛 讜砖讜讬谉 砖讗讬谉 诇砖讬谉 讗转 讛注讬住讛 讘驻讜砖专讬谉 讝讛讜 转讜专祝 讛砖诪讜注讛:



讜讘讙诪专讗 讛拽砖讜 诪砖诪讜注讛 讝讜 诇专' 注拽讬讘讗 诪诪讛 砖讗诪专 讛讜讗 注爪诪讜 诇诪注诇讛 诇讞诐 注讜谞讬 驻专讟 砖谞讬诇讜砖讛 讘讬讬谉 讜砖诪谉 讜讚讘砖 讜转讬专抓 讘讛 讛讗 讘讬讜诐 专讗砖讜谉 专"诇 诇讬诇讛 讛专讗砖讜谞讛 诇讬爪讬讗转 讬讚讬 讞讜讘转 诪爪讛 讚讬讜诪讗 讛讗 讘讬讜诐 砖谞讬 专"诇 诪诇讬诇讛 讛专讗砖讜谉 讜讗讬诇讱 砖讘诇讬诇讛 讛专讗砖讜谉 谞讗住专讛 诪转讜专转 诪爪讛 注砖讬专讛 讘讬谉 讘诪讬诐 讘讬谉 砖诇讗 注诇 讬讚讬 诪讬诐 讜诪砖诐 讜讗讬诇讱 讗讞专 砖讚讬谉 诪爪讛 注砖讬专讛 驻专讞 诇讜 诪讜转专转 讗祝 注诇 讬讚讬 诪讬诐 砖注诇 讻专讞讱 专' 注拽讬讘讗 讘诪讛 砖讗住专讜 讛讗讞专讬诐 讛转讬专 讜讛讗讞专讬诐 诇讗 讗住专讜讛 讗诇讗 注诇 讬讚讬 诪讬诐 讜谞诪爪讗 诇专' 注拽讬讘讗 砖讘诇讬诇讛 讛专讗砖讜谉 讗住讜专讛 专"诇 砖诇讗 诇爪讗转 讘讛 讜诪砖诐 讜讗讬诇讱 诪讜转专转 讗祝 诇讻转讞诇讛 讜讛讜住讬驻讜 讘讙诪' 讻讚讗诪专 诇讛讜 专' 讬讛讜砖注 诇讘谞讬讛 讬讜诪讗 拽诪讗 诇讗 转诇讜砖讬 诇讬 讘讞诇讘讗 诪讻讗谉 讜讗讬诇讱 诇讜砖讬 诇讬 讜讗注"驻 砖讗住专谞讜 诇诪注诇讛 诇讬砖转 注讬住讛 讘讞诇讘 诪驻谞讬 讛专讙诇 注讘讬专讛 讛专讬 讗诪专讜 讻注讬谉 转讜专讗 砖专讬 讜讗祝 讛讜讗 讘砖讬注砖讜 讗讜转诐 讻注讬谉 转讜专讗 讛讬讛 讗讜诪专 诇讛诐 讻谉 讜讘诇砖讜谉 讗讞专 讛讜讝讻专讛 讻讗谉 讬讜诪讗 拽诪讗 诇讗 转诇讜砖讬 诇讬 讘讚讜讘砖讗 诪讻讗谉 讜讗讬诇讱 诇讜砖讬 诇讬 讜讚讘专讬 专' 讬讛讜砖注 讗驻砖专 砖诇讗 讛讜讝讻专讜 诇住讬讜注 诇专' 注拽讬讘讗 讗诇讗 诇注谞讬谉 诪爪讛 注砖讬专讛 诇讬讗住专 讘诇讬诇讛 专讗砖讜谞讛 讗祝 讘诇讗 诪讬诐 讜讬讜诪讗 拽诪讗 诇讚注转 讝讛 驻讬专讜砖讜 住注讜讚转讗 拽诪讗 讜讻谉 驻讬专砖讜讛 讘转讜住驻讜转 讜诪爪讗讜 诇讛 讞讘专 讘注谞讬谉 砖讘注 讘专讻讜转 砖诇 讞转谉 讚讘讬讜诪讗 拽诪讗 诪讘专讻讬谉 讘诇讗 驻谞讬诐 讞讚砖讜转 讜驻讬专砖讜讛 讘住注讜讚讛 讛谞注砖讬转 专讗砖讜谞讛 诇讻讘讜讚 讞转谉 讜讗祝 讘讗讜转讛 住注讜讚讛 讚讜拽讗 诇爪讗转 讘讛 讛讗 诇讻诇 住注讜讚转讜 诇讗 谞讗住专讛 讗讜 砖诪讗 谞讜讛讙 讛讬讛 诇讛讬讜转 讻诇 住注讜讚转讜 诪诪谞讛 讜谞讗诪专讛 讻讗谉 诇住讬讬注 诇专' 注拽讬讘讗 诇讬讗住专 讘诇讬诇讛 专讗砖讜谞讛 讗祝 讘诇讗 诪讬诐 诪讚讬谉 诪爪讛 注砖讬专讛 讜诇讛转讬专讛 讗讞"讻 讛讜讗讬诇 讜驻专讞讛 转讜专转 讗讬住讜专 诪爪讛 注砖讬专讛 诪诪谞讛 专"诇 讘砖讗讬谉 砖诐 诪讬诐 讛讗 诇讛转讬专讛 诇讗讞专 讻谉 讗祝 讘诪讛 砖讬砖 讘讜 住专讱 讞诪抓 讻讙讜谉 砖讬砖 讘讜 诪讬诐 诇讗 砖诪讗 诇讗 讛转讬专 专' 讬讛讜砖注 诪讬讜诪讗 拽诪讗 讜讗讬诇讱 讗诇讗 讘诇讗 诪讬诐 讗讜 砖诪讗 专' 讬讛讜砖注 诪住讬讬注 诇专' 注拽讬讘讗 诪讻诇 讜讻诇 诇讬讗住专 讘诇讬诇讛 讛专讗砖讜谉 诪转讜专转 注讜砖专 讜诇讛转讬专 诪砖诐 讜讗讬诇讱 讗祝 讘住专讱 讞讬诪讜抓 讻讙讜谉 砖讬砖 讘讜 诪讬诐:



讜讙讚讜诇讬 讛诪讞讘专讬诐 驻住拽讜 讻专"注 讜讛讘讬讗讜 专讗讬讛 诪诪讛 砖专' 讬讛讜砖注 住讜讘专 讜诪驻专砖讬诐 讚讘专讬 专' 讬讛讜砖注 诇讛转讬专 诪诇讬诇讛 讛专讗砖讜谉 讜讗讬诇讱 讗祝 注诇 讬讚讬 诪讬诐 讜诪专讗讬诐 注爪诪诐 诪讜讻专讞讬诐 砖诇讗 诇驻住讜拽 讻专"注 讗诇讗 诪讟注诐 砖专' 讬讛讜砖注 住讜讘专 讻诪讜转讜 砖讗诇诪诇讗 讻谉 讛讜讛 诇讬讛 专"注 讬讞讬讚 讗爪诇 专讘讬诐 讜诪讞讘专讜 讗诪专讜 讜诇讗 诪讞讘专讬讜 讗讘诇 诪讗讞专 砖专' 讬讛讜砖注 住讜讘专 讻诪讜转讜 讬爪讗 诇讜 诪转讜专转 讬讞讬讚 讗诇讗 砖讛讗专讬讻讜 诇讜诪专 注诇 专"注 砖讛转讬专讜 讗祝 注诇 讬讚讬 诪讬诐 诪诪讛 砖讛讜讝讻专 讘讜 注谞讬谉 拽讟讜祝 讜拽讟讜祝 砖诪谉 注诇 讬讚讬 诪讬诐 讛讜讗 砖诇砖讜谉 诪拽讟驻讬谉 诪讜专讛 讘砖讛注讬住讛 谞讬诇讜砖讛 讻讚专讻讛 专"诇 讘诪讬诐 讜诪讛 砖讗住专 转谞讗 拽诪讗 讘诇讬砖讛 讛转讬专 讘拽讟讜祝 讜讞讻诪讬诐 讗住专讜讛 讗祝 讘拽讟讜祝 讜专' 注拽讬讘讗 讛转讬专 讗祝 讘诇讬砖讛 讜诪讗讞专 砖专' 讬讛讜砖注 住讜讘专 讻诪讜转讜 讛诇讻讛 讻诪讜转讜 讗诇讗 砖讛专讘讛 诪驻专砖讬诐 注专注专讜 注诇讬讛诐 讗讞专 砖诇讗 驻住拽讜 讻专"注 讗诇讗 诪住讬讜注讜 砖诇 专' 讬讛讜砖注 砖诪讗 专' 讬讛讜砖注 诇讗 讛转讬专 讗诇讗 砖诇讗 讘诪讬诐 讜诇讗 讛讜讝讻专 讗诇讗 诇住讬讬注讜 讘注谞讬谉 诪爪讛 注砖讬专讛 讛讗 讻诇 砖讬砖 砖诐 住专讱 讞诪讜抓 讻讙讜谉 注诇 讬讚讬 诪讬诐 诇讗 注讚 砖讙讚讜诇讬 讛诪驻专砖讬诐 讙讜注专讬诐 讘讛诐 讜讻转讘讜 讘谞讜住讞 讝讛 讗讬拽驻讜诇 讻讜诇讬 注诇诪讗 诇讗讬驻诇讜讙讬 注诇 讛专讘 讗讬 诪砖讜诐 诪爪讛 诇讬讻讗 诪爪讛 注砖讬专讛 诪讛讬讻讗 讜讬"诪 讘诇砖讜谉 讝讛 讻诇讜诪专 砖讗诐 诇讗 讛讬讜 讚讘专讬 专' 讬讛讜砖注 讗诇讗 讘砖讗讬谉 砖诐 诪讬诐 讛专讬 讗讬谞讜 讘讗 诇讬讚讬 讞诪讜抓 讜讻诇 砖讗讬谉 讘讗 诇讬讚讬 讞诪讜抓 讗讬谉 讬讜爪讗讬谉 讘讛 讬讚讬 诪爪讛 讜讗注"驻 砖讗讜转讜 讛诪讬谉 砖讘注讬住讛 讝讜 讘讗 诇讬讚讬 讞诪讜抓 诪"诪 讗谞讜 爪专讬讻讬诐 讗祝 砖转讛讗 注讬住讛 讝讜 讘讗讛 诇讬讚讬 讞诪讜抓 砖讻诇 砖讗讬谉 讘讜 讞砖砖 讞诪讜抓 讗讬谉 讘讜 砖讬诪讜专 诇砖诐 诪爪讛 讜讛讜讗 砖讗诪专讜 讘转诇诪讜讚 讛诪注专讘 讗讬谉 讬讜爪讗讬谉 讘专讘讜讻讛 专"诇 讘讞诇讜讟 诪驻谞讬 砖讗讬谉 讘讛 砖讬诪讜专 诇砖诐 诪爪讛 讜讗注"驻 砖讝讜 讗讬谞讛 讛诇讻讛 砖讛专讬 讞诇讜讟 讗讬谉 讗谞讜 讘讗讬诐 讘讗讬住讜专讜 诪转讜专转 砖讗讬谉 讘讜 砖讬诪讜专 诇砖诐 诪爪讛 砖诇讗 谞讗诪专 讻谉 讗诇讗 讘砖诇讗 谞专讗讬转 诪注讜诇诐 诇讘讗 诇讬讚讬 讞诪讜抓 诪转讞诇转讛 讻讙讜谉 谞讬诇讜砖讛 讘诪讬 驻讬专讜转 讗讘诇 讻诇 砖谞讬诇讜砖讛 讜谞专讗讬转 诇讞诪讜抓 讗注"驻 砖讛讞诇讜讟 讗讬谞讜 讘讗 诇讬讚讬 讞诪讜抓 砖讬诪讜专 诇砖诐 诪爪讛 讛讜讗 讗诇讗 讗讬谉 讟注诐 讗讬住讜专讛 讗诇讗 讗讜 诪转讜专转 诪爪讛 注砖讬专讛 讗讜 诪转讜专转 砖讗讬谞讜 诇讞诐 讻诪讜 砖讬转讘讗专 诇诪讟讛 诪"诪 诇诪讚谞讜 砖讻诇 砖讗讬谉 讘讜 砖讬诪讜专 诇砖诐 诪爪讛 讗讬谞讜 讬讜爪讗 讘讜 讗诇讗 讜讚讗讬 讗祝 讝讜 砖诇 专' 讬讛讜砖注 注诇 讬讚讬 诪讬诐 讛讬讗 砖谞讜讬讛:



讜讬砖 诪驻专砖讬诐 讘诇砖讜谉 讝讛 砖诪讗讞专 砖讗讬谉 讞讬讜讘 诪爪讛 讗诇讗 讘诇讬诇讛 专讗砖讜谞讛 诪讛 讛讬讜 爪专讬讻讬诐 诇讛讝讻讬专 诪讻讗谉 讜讗讬诇讱 诇讜砖讜 诇讬 诇讗 讛讬讛 诇讜 诇讜诪专 讗诇讗 讬讜诪讗 拽诪讗 诇讗 转诇讜砖讜 诇讬 讻诇讜诪专 诪砖讜诐 诪爪讛 注砖讬专讛 讜诪讛 讛讬讛 爪专讬讱 诇讜诪专 诪讻讗谉 讜讗讬诇讱 诇讜砖讜 诇讬 讜讻讬 诪讛讬讻谉 讛爪专讻谞讜 诇讛讬转专 诪爪讛 注砖讬专讛 讘诪拽讜诐 砖讗讬谉 砖诐 讞讬讜讘 诪爪讛 讻诇诇 讗诇讗 讜讚讗讬 诇讛转讬专 诪讛 砖讬砖 讘讜 诪讞砖砖 讞讬诪讜抓 讛讜讗 讘讗 诇讛转讬专 讜注诇 讬讚讬 诪讬诐 讛讬讗 砖谞讜讬讛 讜讗祝 讛诐 讘注爪诪诐 专诪讝讜 砖诐 讘讬讗讜专讬诐 讗诇讜 注诇 谞讜住讞 讚讘专讬讛诐 讜讻谉 讛讚讘专讬诐 诪转讬讬砖讘讬诐 讬讜转专 砖诪讗讞专 砖讘讗 诇住讬讬注 诇讚讘专讬讜 砖诇 专' 注拽讬讘讗 诇讗 讘讗讜 诇住讬讬注讜 诇讞爪讗讬谉 讜拽爪转 诪驻专砖讬诐 讛讬讜 讞讜讻讻讬诐 注诇讬讛诐 诇讜诪专 讘讚讘专讬 专' 讬讛讜砖注 砖诇砖讜谉 专讗砖讜谉 注讬拽专 专"诇 讘讞诇讘讗 讜讘讞诇讘 讛讜讗 砖讛转讬专 讜诇讗 讘讬讬谉 讜砖诪谉 讜讚讘砖 诪驻谞讬 砖讗讬谉 讛讞诇讘 诪讞诪诪讜 讻诇 讻讱 讜讗讬谞讜 讻诇讜诐 砖诇讗 诪爪讬谞讜 讞诇讜拽 讘诪讬 驻讬专讜转 讘讬谉 讝讜 诇讝讜 讜讗祝 讘转诇诪讜讚 讛诪注专讘 讗诪专讜 讗讬谉 诇砖讬谉 讗转 讛注讬住讛 讘诪砖拽讬谉 讻诇讜诪专 砖讻诇 讛诪砖拽讬谉 砖讜讬谉 讘讜 讜讗讬谉 讗讞讚 诪讛诐 诪讞诪讬抓 讜讗祝 讞讻诪讬 讛讟讘注 诪注讬讚讬诐 诇谞讜 讻谉 诇驻讬 砖讗讬谉 讛转讘讜讗讛 诪拽讘诇转 转讬拽讜谉 讜讞讬诪讜抓 讗诇讗 讘诪讬诐 砖诪转讙讚诇转 讘讛诐 讘注讜讚讛 诪讞讜讘专转 讘拽专拽注 讜讗讬谉 砖讜诐 诪砖拽讛 诪讙讚诇 转讘讜讗讛 讜爪诪讞讬诐 讗诇讗 讛诪讬诐 诇讘讚:



讜诪拽爪转 讙讗讜谞讬诐 驻讬' 砖讚讘专讬 专' 讬讛讜砖注 讚讜拽讗 砖诇讗 注诇 讬讚讬 诪讬诐 讜谞注砖讛 专' 注拽讬讘讗 讬讞讬讚 讜驻讜住拽讬谉 讻讞讻诪讬诐 诇讗住讜专 诇讻转讞诇讛 讜讗诐 诇砖 砖转讗驻讛 诪讬讚 讜讻谉 讬"讗 砖讗祝 讛讘专讬讬转讗 砖诇讗 注诇 讬讚讬 诪讬诐 讜讗祝 讙讚讜诇讬 讛专讘谞讬诐 驻讬专砖讜讛 讻谉 诪驻谞讬 砖讛诐 住讜讘专讬诐 讘诪讬 驻讬专讜转 砖讗注"驻 砖讗讬谉 诪讞诪讬爪讬诐 诪讘讬讗讬诐 讛诐 诇讬讚讬 谞讜拽砖讛 讻诪讜 砖讻转讘谞讜 诇诪注诇讛 讜砖诪讗 讗祝 讛诐 诪诪讛专讬诐 诇注砖讜转 谞讜拽砖讛 讗祝 讘诇讗 诪讬诐 讜讗讬谉 讛讚讘专讬诐 谞专讗讬谉 讜诪"诪 讬砖 讗讜诪专讬诐 砖讗祝 诇讚注转 讛驻讜住拽讬诐 讻专"注 讻诇 砖讛讜讗 诇砖讜 讘诪讬 驻讬专讜转 讜诪转讘诇谉 讘转讘诇讬谉 爪专讬讱 诇讛讝讛专 砖诇讗 讬转谞讜 讘讛 诪讬诐 砖讛转讘诇讬谉 诪讞诪诪讬谉 讗讜转诐 讜诪诪讛专讬诐 诇讛讞诪讬抓 讘砖讬砖 砖诐 诪讬诐 讜讗注"驻 砖讘注谞讬谉 诪谞讞讜转 讗诪专讜 转讘诇讛 讘拽爪讞 讻砖专讛 诪爪讛 讛讬讗 讗诇讗 砖谞拽专讗转 诪爪讛 诪转讜讘诇转 讗诐 讗诪专讜 讘讝专讬讝讬诐 诇讗 讗诪专讜 讘讗讞专讬诐 砖讛专讬 讗诪专讜 讘讛诐 讻诇 讛诪谞讞讜转 谞讬诇讜砖讜转 讘驻讜砖专讬谉 讜诪砖诪专谉 砖诇讗 讬讞诪讜爪讜 讜讘讻讗谉 讗诪专讜 讗讬谉 诇砖讬谉 讗转 讛注讬住讛 讘驻讜砖专讬谉 讻诪讜 砖讬转讘讗专 讜诪"诪 讙讚讜诇讬 讛诪讞讘专讬诐 讛转讬专讜 讗祝 讘转讘诇讬谉 诪诇讬诇讛 讛专讗砖讜谉 讜讗讬诇讱 讛讗 诇讬诇讛 讛专讗砖讜谉 诪讬讛讗 讗住讜专 诪转讜专转 诪爪讛 注砖讬专讛 讜诪讛 砖讗诪专讜 讘转诇诪讜讚 讛诪注专讘 讬讜爪讗讬谉 讘诪爪讛 诪转讜讘诇转 讜诪讚拽讗诪专 讬讜爪讗讬谉 讗诇诪讗 讗祝 讘诇讬诇讛 讛专讗砖讜谉 讻谉 砖诇讗 讻讛诇讻讛 谞讗诪专 讜讬"诪 讘砖转讘诇讛 讗讞专 砖谞讗驻转 讻讙讜谉 砖爪讘注讛 讘讻专讻讜诐 讜讻讬讜爪讗 讘讝讛 讜讻诇 砖讘砖注转 讗驻讬讬转讛 诇讗 讛讬转讛 注砖讬专讛 讜注砖专讛 砖诪讜专 诇讛 诇讗讞专 砖谞讗驻讬转 讗讬谉 讛注讜砖专 砖诪讜专 诇专注转讛 讗诇讗 诇讟讜讘转讛 讜诇讛讬转专讛 讜讗讬谉 讛讚讘专讬诐 谞专讗讬谉:



讻讘专 讘讬讗专谞讜 砖讻诇 讛诪谞讞讜转 讛谞讗驻讜转 谞讬诇讜砖讜转 讘驻讜砖专讬谉 讜诪砖诪专讬谉 讗讜转诐 砖诇讗 讬讞诪讬爪讜 砖讛讻讛谞讬诐 讝专讬讝讬谉 讛诐 讜讗注"驻 砖讛诇讬砖讛 讻砖专讛 讘讝专 讜讻诪讜 砖讗诪专讜 诪拽诪讬爪讛 讜讗讬诇讱 诪爪讜转 讻讛讜谞讛 讛讗 诇讬砖讛 讜讘诇讬诇讛 讜讬爪讬拽讛 讻砖专讜转 讘讝专 诪"诪 诇讬砖转讛 讘驻谞讬诐 讛讬讗 专"诇 讘注讝专讛 讜谞诪爪讗转 诇讬砖转讛 讘诪拽讜诐 讝专讬讝讬诐 讗讘诇 诇注谞讬谉 诇转讬转讛 讞讟讬诐 砖诇 诪谞讞讜转 讗讬谉 诇讜转转讬谉 讗讜转诐 砖讛专讬 讛诇转讬转讛 讘讞讜抓 讛讬讗 谞注砖讬转 讜谞诪爪讗转 砖诇讗 讘讝专讬讝讬诐 讜砖诇讗 讘诪拽讜诐 讝专讬讝讬诐 讜诪"诪 诪谞讞转 讛注讜诪专 讛讜讗讬诇 讜讛讬讗 砖诇 爪讘讜专 诇讜转转讬谉 讗讜转讛 砖讛爪讘讜专 讝专讬讝讬诐 讛诐 讗讜 诪讜住专讬诐 讗讜转讛 诇讝专讬讝讬诐 砖讘讬谞讬讛诐:



讗讬谉 讬讜爪讗讬谉 讘诪爪转 讘讻讜专讬诐 诪驻谞讬 砖讗讬谉 谞讗讻诇讬诐 讘讻诇 诪讜砖讘讜转 讗诇讗 讘讬专讜砖诇诐 讗讘诇 讬讜爪讗讬谉 讘砖诇 诪注砖专 砖谞讬 讜讻讘专 讘讬讗专谞讜讛 诇诪注诇讛:





转讜住驻讜转 专讬"讚 (诪讛讚讜专讛 转诇讬转讗讛)

讜讞讻诪讬诐 讗讜诪专讬诐 转讬讻讗讻诇 诪讬讚 讛诪讜专讛 讙专讬住 转讬讗讻诇 讜诇"讙 诪讬讚 讜专讘讬谞讜 讬爪讞拽 诪驻讗"住 讝爪讜拽"诇 讙专讬住 转讗驻讛 诪讬讚 讜谞"诇 讚住"诇 讚诪诪讛专讬谉 诇讛讞诪讬抓 讛讬诇讻讱 讗诇 讬砖讛讗 讛注讬住讛 讗诇讗 转讬讗驻讛 诪讬讚 讜驻诇讬讙讬 讗专讘谉 讙诪诇讬讗诇 讚讗诪专 转砖专祝 讜讗讬谉 诇讛 转拽谞讛:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讘诪拽讜诐 讝专讬讝讬谉 讻讜' 讜讗讜转讛 诪谞诇谉 砖谞讘诇诇转 讘注讝专讛 讻讜' 注讻"诇 诇讗讜 讚讜拽讗 谞讘诇诇转 砖讘诇讬诇转 诪讗驻讛 转谞讜专 讛讬讛 讗讞专 讗驻讬讛 讜驻转讬转讛 讗诇讗 诪谞诇谉 砖谞讬诇讜砖讛 讘注讝专讛 讘诪拽讜诐 讝专讬讝讬谉 讚砖专讬谞谉 诇讛 讘驻讜砖专讬谉 讜拽"诇:


讘讗"讚 讚注"讻 讛讬讜 诇砖讬谉 讗讜转讛 讘注讝专讛 诇驻讬 砖讛讬讜 诪讜讚讚讬谉 讗讜转讛 讘注砖专讜谉 讻讜' 注讻"诇 讜拽砖讛 讚讛讗 诇讗 诪住讬拽 讛讗讬 讟注诪讗 讗诇讗 诪砖讜诐 讚讘诇讬诇讛 驻住讜诇讛 讞讜抓 诇讞讜诪转 注讝专讛 讜诪讛 专讗讬讛 讛讬讗 诇诇讬砖讛 讜讛转讜住' 驻专拽 讻诇 讛诪谞讞讜转 讻转讘讜 讜砖诪讗 谞拽讟 讛讗讬 讟注诪讗 讚讛讜讜 讘讻诇 讛诪谞讞讜转 讻讜' 讗驻讬诇讜 诇诪"讚 诪讚转 讬讘砖 诇讗 谞转拽讚砖讛 讻讜' 讜讛讜讗 讚讞讜拽 讚讛讗 注讬拽专 拽讜砖讬讗 讛讻讗 诪诇讬砖转 诪讗驻讛 转谞讜专 讜讗讛讗 诇讗 诪砖谞讬 诪讬讚讬 讜讬砖 诇讬讬砖讘 讚讛"拽 讻诪讜 讚讘诇讬诇讛 讚讻诇 讛诪谞讞讜转 驻住讜诇讛 讞讜抓 诇讞讜诪转 注讝专讛 诪砖讜诐 讚诪讚转 讛诇讞 讘讻诇讬 砖专转 讜讚讗讬 谞转拽讚砖讛 讛"谞 诪讚转 讛讬讘砖 讜讚讗讬 谞转拽讚砖讛 讜讗住讜专 讙诐 诇诇讜砖 讗讞专讬 讛诪讚讬讚讛 讞讜抓 诇注讝专讛 讜拽"诇:





讞讻诪转 砖诇诪讛

讙诪' 注讬住讛 砖谞讬诇讜砖讛 讘讬讬谉 讜砖诪谉 讻讜. 讻爪"诇:





专砖"砖

讙诪专讗 讻讚讗"诇 专' 讬讛讜砖注 讘谉 诇讜讬 诇讘谞讬讜 讻讜'. 讻爪"诇 讜讻"讛 讘专讬"祝 讜专讗"砖:



讙诪' 讜诪"砖 诪诪谞讞转 讛注讜诪专 讻讜'. 诇讻讗讜专讛 诇驻讬 诪讗讬 讚转专爪讬谞谉 诇拽诪谉 (诪) 讗诇讬讘讗 讚专讘讗 诇"诪 讞讟讬谉 讻讜' 讗讘诇 砖注专讬 讚砖讬注讬 讜讻讜' 讜注"讻 讙诐 讗诇讬讘讗 讚砖诪讜讗诇 讚讗讜住专 诇转讬转讛 讘讞讟讬谉 爪专讬讱 诇转专抓 讻谉 诪讗讬 驻专讬讱 讚讬诇诪讗 砖讗谞讬 诪谞讛"注 讚砖注专讬 讚砖讬注讬 谞讬谞讛讜 讜讛讜讗 诇讗 讗诪专 讗诇讗 讞讟讬谉 砖诇 诪谞讞讜转 讗讬谉 诇讜转转讬谉. 讜讗讜诇讬 讚住"诇 诇讛砖"住 讚讻讬讜谉 讚砖讜讜 转专讜讜讬讬讛讜谉 诇讗讬住讜专讗 讘讛讚讬讜讟 讗讬谉 诇讞诇拽 讘讬谞讬讛讜谉 讙诐 诇讙讘讜讛:



专砖"讬 讚"讛 讗讬谉 诇砖讬谉. 讜诇讗 讘讬"讟 讚讛讘注专讛 砖诇诇"爪 讛讬讗. 谞"诇 讻讜讜谞转讜 诪驻谞讬 砖讬讻讜诇 诇讘讟诇讛 讚注讚讬讬谉 诇讗 谞转讞诪爪讛 讗诇讗 砖讘转讜讱 砖转讗驻讛 讛讞诪抓 讚讗诐 讻讘专 谞转讞诪爪讛 讛讗 诇砖讬讟转讜 诇注讬诇 (讚祝 讜) 讚"讛 讻讜驻讛 (讜注讬' 讘讛讙专"讗 转诪"讜 住拽"讙 讘住讜驻讜) 讜诇拽诪谉 讘专"驻 讗"注 讚注讜讘专讬谉 注诇 讞诪抓 谞讜拽砖讛 讘讘"讬 讗驻讬' 讘讬"讟 谞诪讬 讚讛讗 专"讙 讗讬转 诇讬讛 诪转讜讱 讻讚诪讜讻讞 诪讛讗 讚讗诪专 诪谞讬讞讬谉 讗转 讛诪讜讙诪专 讘讬讜"讟 (讘讬爪讛 讻讘 讘). 讗讱 诇驻"讝 讚注讚讬讬谉 诇讗 讞讜诪爪讛 讬讻讜诇 诇讬讛谞讜转 讘砖专驻转讛 讜讛讜讛 讛讘注专讛 诇爪讜专讱:



讘讗"讚 讜诇专' 讬讜讞谞谉 讻讜'. 讛讙专讬"驻 讛讙讬讛 讜诇专"诇 讜诇注讬诇 讘转讜讚"讛 诪"驻 诪讘讜讗专 讚讙诐 诇驻谞讬讛诐 讛讬讛 讛讙讬专住讗 专讘讬 讬讜讞谞谉:



专砖"讬 讚"讛 诇讬砖讛. 驻讜转转讬谉 讗讜转谉 注讚 砖诪讞讝讬专谉 诇住讜诇转谉. 讝讛讜 讚注转 转谞讗 讚讘专"讬 讘诪谞讞讜转 (注讛 讘) 讜讛讜讗 谞讙讚 住转诐 诪转谞讬转讬谉 讚砖诐 讜讻讜诇谉 驻讜转转谉 讻讝讬转讬诐 讜注"砖 讜诪讬 讚讞拽讜 诇驻专砖 讗诇讬讘讬讛 讚讜拽讗:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪讬讚讬 讘诇讘讚 讻转讬讘. 注讬讬谉 讘讛专"砖 驻"讗 诪"讙 讚讟讛专讜转 讜爪"注:





讞讬讚讜砖讬 讞转"住

诪"讟 讚专"注 驻讬' 讚讛讗 诪爪讜转 诪爪讜转 专讬讘讛 讗讬谞讜 诪讬讜转专 讚讗爪讟专讬' 诇讻讛谞讬诐 砖讬讜爪讗讬诐 讘讞诇讛 讜转专讜诪讛 讻谞"诇 讜诇讗 讛讜"诪 讛砖"住 诇诪讬诪专 讚讟注诪讬' 讚专"注 讚讗爪讟专讬讱 拽专讗 诇讚专砖讗 讚注讜谞讬谉 注诇讬讜 讚讘专讬诐 讛专讘讛 讚诇讝讗转 讛讚专砖讗 诇讗 砖讬讬讱 诇诪讻转讘 讬讬转讜专讗 讚讛讗 驻砖讬讟讗 讚拽专讗 讻转讬讘 讜讛讙讚转 诇讘谞讱 讘讬讜诐 讜诇拽诪谉 讘驻' 注"驻 讘诪转谞讬' 诪驻讬拽 诇讬' 诪讜讗诪专转诐 讝讘讞 驻住讞 讜砖诪讜讗诇 讚讗讜诪专 砖注讜谞讬谉 注诇讬讜 讚讘专讬诐 讛专讘讛 讗讬谞讜 讗诇讗 诪驻专砖 砖诐 诇讞诐 注讜谞讬 诪"讟 拽专讬 诇讬' 讛讻讬 讗讘诇 讗讬 讗讬讻讗 诇诪讚专砖 讚专砖讬' 讘讜讚讗讬 诇讻谉 拽讗诪专 讚专"注 住"诇 讬砖 讗诐 诇诪住讜专转 讜注谞讬 讻转讬' 讜诪"诪 讛讬讻讬 砖讗讬谉 讛诪拽专讗 讜讛诪住讜专转 住讜转专讜' 讚专讬砖 转专讜讬' 讗诇讗 讚讛讻讗 讛"诇 讻住讜转专讬' 讝讗"讝 砖讛专讬 诇驻讬 讛诪住讜专转 讚诇讞诐 注谞讬 讻转讬' 驻专讟 诇注讬住讛 砖谞讬诇讜砖讛 讘讬讬谉 砖诪谉 讜讚讘砖 讗"讻 注"讻 注谞讬 讘注讬谉 讛讜讗 讜讗讬 谞讚专砖 讛诪拽专讗 讙"讻 砖谞讗讻诇 讘讗谞讬谞讜转 注"讻 讘讗诇祝 拽专讬谞谉 诇讞诐 讗讜谞讬 讜讛"诇 住转讬专讛 讜诇讻谉 诇专"注 讛诪住讜专转 注讬拽讜专 讜讚讜讞讛 讛诪拽专讗 讘砖讘讬诇 讝讛:


专"讙 讗讜诪专 转砖专祝 诪讬讚. 驻专砖"讬 讘讞砖"诪 讘爪诇"讞 转诪讛 砖讛专讬 专砖"讬 驻讬' 诇注讬诇 讘驻"拽 讚讻讜驻讛 注诇讬讜 讻诇讬 讘讘讟诇讜 讗讘诇 讗讬 诇讗 讘讟诇讜 讬砖专驻谞讜 讗驻讬' 讘讬"讟 讜诇讚讬讚讬 诇拽"诪 讞讚讗 讚讛讗 讻' 诪专砖"讗 诇拽诪谉 诇"讞 讘' 讚讻讛谞讬诐 讝专讬讝讬谉 讬讻讜诇讬谉 诇砖诪讜专 诪讞诪讜抓 谞诪爪讗 砖讗讬谞讜 讞诪抓 讘专讜专 讗诇讗 砖讗讬谉 讗谞讜 住讜诪讻讬谉 讗讜诇讬 诇讗 谞讝讚专讝 讻诇 爪专讻讜 讜讬砖专驻谞讜 讜讗"讻 转讬谞讞 讘讞砖"诪 讗讘诇 讘讬"讟 诇讗 谞拽诇 诇注砖讜转 诪诇讗讻讛 诪住驻讬拽讗 讜注讜讚 讛讗 讛注诇讜 讘转讜' 讘注讬专讜讘讬谉 拽' 讗' 讚"讛 诪转谉 讻讜' 讚注砖讛 讛讘讗讛 注"讬 驻砖讬注转讜 讗讬谞讛 讚讜诇"转 讜讛"谞 注"讬 驻砖讬注转讜 讘讗讛 砖诇砖 注讬住讛 讻讝讛 砖讗"讗 诇砖诪专讜 诪讞诪讜抓 诇讻谉 讗讬谞讛 讚讜讞讛 讬"讟 讘砖专讬驻转讜 诪砖讗"讻 讘诪讜爪讗 讞诪抓 讘讘讬转讜 讜拽"诇:


讻讚讗诪专 诇讛讜 专讬讘"诇 诇讘谞讬' 讻讜'. 注讬' 讛讬讟讘 讘讛专讬"祝 讜专讝"讛 讜专诪讘"谉 讜专讗讬转讬 诇专砖讜诐 诪讛 砖讬砖 诇驻拽驻拽 拽爪转 讗讛专诪讘"谉 诪"砖 讚注"讻 专讬讛"讙 讜专"注 讘转注专讜讘' 讗讬讬专讬 讚讗诇"讛 诇诪"诇 诇讞诐 注讜谞讬 转讬"诇 诪砖讜诐 砖讗讬谞讜 讬讻讜诇 诇讘讜讗 诇讬讚讬 讞诪讜抓 讗注驻"讬 砖讬砖 讘诪讬谞讜 讞诪讜抓 讻讬讜谉 砖讛讜讗 注爪诪讜 讗讬谞讜 讘讗 诇讗 讬讬"讞 讻诪讜 讚讛讜讛 讘注讬' 诇诪讬诪专 诇注讬诇 讙讘讬 注讬住讛 砖谞讬诇讜砖讛 讘讬讬谉 砖讜"讚 砖讗讬谉 讞讬讬讘讬谉 注诇讬讜 讻专转 诪砖讜诐 砖讗讬谉 讬讜爪讗讬谉 讘讛 讘诪爪讛 讗注驻"讬 砖讬砖 讘诪讬谞讛 诪爪讛 讬砖 诇讚讞讜转 讚讛讬讬谞讜 诇驻讬 讛讛"讗 讗讘诇 讛讗 讗转讜转讘 诪讛诪讞讛讜 讜讙讜诪注讜 讜讛"驻 诪讚讙诇讬 专讞诪谞讗 讛转诐 谞驻砖 诇专讘讜转 讛砖讜转讛 讗注驻"讬 砖讗讬谉 讬讜爪讗讬谉 讘讜 讬"讞 诪爪讛 诪砖讜诐 砖讬砖 讘诪讬谞讜 诪爪讛 讻砖诇讗 讛诪讞讛讜 讗"讻 讛"谞 讜诇讗 讚专砖讬' 讛拽讬砖讗 讗诇讗 诇讗讜专讝 讜讚讜讞谉 砖讗讬谉 讘诪讬谞谉 讞诪抓 讻诇诇. 讜诪"砖 注讜讚 诇诪"诇 诇讞诐 注谞讬 转讬"诇 诪讜砖诪专转诐 讗转 讛诪爪讜转 讜讛讗讬 诇讗 讘注讬 砖讬诪讜专 讬"诇 讗讛"谞 讗诇讗 讚讗"讻 诇讗 讛讜讛 讬诇驻讬' 诪谞讬' 讚讘注讬' 砖讬诪讜专 诇砖诪讛 讜讛讜讛 诪讻砖讬专讬谉 诇讞诪讬 转讜讚讛 讗讘诇 讛砖转讗 讚讗诪注讟 讬讬谉 砖讜"讚 诪诇讞诐 注谞讬 讗讬讬转专 讜砖诪专转诐 诇砖讬诪讜专 诇砖诪讛 讜讻讛"讙 讻' 讛爪诇"讞 诇注讬诇 讙讘讬 讗讜专讝 讜讚讜讞谉 注"砖. 讜诪"砖 注讜讚 讚注"讻 专"注 诇讗讜 讚讜拽讗 讬讬谉 砖讜"讚 拽讗诪专 诇注谞讬谉 诪爪讛 注砖讬专讛 讜讛"讛 讞诇讘 讜砖讗专讬 诪砖拽讬' 讗"讻 讛"讛 讘专讬转讗 讚专"讙 谞诪讬 诇讗讜 讚讜拽讗 讬讬谉 讻讜' 讜诇驻注"讚 讬"诇 讚专"注 讚讜拽讗 拽讗诪专 讬讬谉 砖讜"讚 讚讗讬转 讘讛讜 注讻"驻 拽爪转 讞诪讜抓 注诐 诪讬诐 诇讻谉 讗爪讟专讬讱 诇讞诐 注谞讬 诇讻砖谞诇讜砖讛 讘诇讗 诪讬诐 诪砖讗"讻 讞诇讘 讚诇讗 砖讬讬讱 讞诪讜抓 讻诇诇 诇专"注 诇讗 讗爪讟专讬讱 诇讞诐 注谞讬 讻拽' 讛专诪讘"谉 讛谞"诇 诪砖讗"讻 诇专讘谞谉 讚讬讬谉 砖讜"讚 讗"讗 诇砖诪讜专 讻诇诇 讗"讻 讘讞诇讘 砖讬讬讱 砖讬诪讜专 诪讬讛转 讜诇注讜诇诐 爪专讬讱 砖讬诪讜专 注讬' 讛讬讟讘 讘驻谞讬诐 讜转讘讬谉 讚讘专讬谞讜:


诇讬砖讛 谞讛讬 讚讘讝专讬讝讬谉 诇讬转讗 讘诪拽讜诐 讝专讬讝讬谉 讗讬转讗 讚讗诪专 讻讜'. 谞诇注"讚 讛讗 讚驻砖讬讟讗 诇讛砖"住 讚讘诪拽讜诐 讝专讬讝讬谉 讗讬转讗 讛讬讬谞讜 诪住讘专转 讞讜抓 诪讟注诪讬诐 砖讻' 转讜' 讜驻砖讬讟 诇讬' 诇讛砖"住 讛讻讬 讜诇讗 诪讬讬转' 讛讗 讚讗诪专 诪专 讻讜' 讗诇讗 诪砖讜诐 讚诇讗 谞讬诪讗 讚讝讛 讗"讗 讚讻诇 砖讻砖专 讘讝专 讻砖专 谞诪讬 讞讜抓 诇注讝专讛 讜讝讛讜 住讘专转 专"诇 讘诪谞讞讜转 讟' 讗' 拽诪"诇 讚讗诪专 诪专 讜讻谉 诪讬讬转讬 讛砖"住 讛转诐 转谞讬' 讻讜讜转讬' 讚专"讬 讘诇诇讛 讝专 讻砖专讛 讞讜抓 诇讞讜诪转 注讝专讛 驻住讜诇讛 讜讝讛 讘专讜专 讘注讝讛"讬 讜诪讬讜砖讘 拽' 讛诪专砖"讗 讜拽"诇:


讜诪"砖 诪诪谞讞转 讛注讜诪专 讻讜'. 讘诇"讝 讛讬讛 讬讜讚注 讚注讜诪专 谞拽爪专 讜谞注砖讛 讘注住拽 讙讚讜诇 讜讝专讬讝讜转 讛专讘讛 讬讜转专 诪讻诇 讛诪谞讞讜转 讗讘诇 讛砖转讗 讚诪住讬拽 诇讛转讬专 讘诪拽讜诐 讝专讬讝讬谉 诪驻谞讬 砖讛讻讛谞讬诐 诪砖讙讬讞讬谉 讗"讻 诪讻"砖 砖讛讬' 诇讛转讬专 诪谞讞转 讻讛谞讬诐 砖讛讝专讬讝讬谉 讘注爪诪谉 诇讜转转讬谉 讗驻讬' 砖诇讗 讘诪拽讜诐 讝专讬讝讬谉 讜讗驻"讛 讗诪专讬' 讗讬谉 诇讜转转讬谉 砖讜诐 诪谞讞讛 讜注"讻 诪砖讜诐 讚诇讗 驻诇讜讙 专讘谞谉 讞讜抓 诇注讝专讛 讜讗"讻 诪"砖 诪诪谞讞转 注讜诪专 讜诪砖谞讬 爪讬讘讜专 砖讗谞讬 驻讬' 讬讞讬讚 讘讬讞讬讚 诪讞诇祝 讜诇讗 驻诇讜讙 专讘谞谉 爪讬讘讜专 讘讬讞讬讚 诇讗 诪讞诇祝:


专注"讗 诪爪讛 讜诪专讜专 讻讜'. 讛拽' 讘转讜' 讚诇诪讗 诪专讜专 讛讬讬谞讜 讝讬转 讜诇讚讬讚讬 爪诇"注 讘讛讗 讚诇拽诪谉 诇"讟 诪拽砖讛 讛砖"住 讜讗讬诪讗 诪专讬专转讗 讚讻讜驻讬' 驻专砖"讬 讚讙 砖砖诪讜 讻讱 讜讗诪讗讬 诇讗 诪拽砖讛 讛砖"住 诪诪专讛 砖诇 讻诇 讘注诇讬 讛讞讬讬诐 讜注讻爪"诇 讚讘注讬' 砖讬讛讬' 砖诪讜 诪专讜专 讜讚讜拽讗 砖诇 讗讜转讜 讛讚讙 砖诪讜 诪专讜专讬转讗) 诪砖讗"讻 砖诇 砖讗专讬 讘注"讞 (讜爪注"拽 诪讬砖驻讱 诇讗专抓 诪专专转讬 讚拽专讗) 讜诇讛讚讬' 讗诪专讬' 讘驻"拽 讚住讜讻讛 讬"讙 讗' 讜讘驻' 讗诇讜 讟专驻讜转 讚诪专讜专 讚讬砖 诇讜 砖诐 诇讜讜讬 讗讬谉 讗讚诐 讬讜爪讗 讬"讞 讘驻住讞 讜讗讬讱 讬注诇讛 注诇 讛讚注转 诇讛讻砖讬专 讘讝讬转 诪驻谞讬 砖讛讜讗 诪专 讜爪"注 讜注诪"砖 讘讝讛 诇拽诪谉 讗讬"讛. 讜讛谞讛 讙诐 讘诪讛 砖转讬' 讬砖 诇注讬' 诪谞"诇 诇诪讬诇祝 诪讛 诪爪讛 诪讬谉 讝专注讬诐 讗讬驻讱 讗谞讗 谞讬诪讗 诪讛 诪爪讛 诪讬谉 讘讻讜专讬诐 讗祝 诪专讜专 讜诪讗讬 谞讬讛讜 讝讬转 讜讗讜诇讬 讬"诇 讚讝讛 讗"讗 讚讗诪专讬' 诇拽诪谉 诪专讜专讬' 诇砖讜谉 专讘讬诐 讻诪讛 诪讬谞讬诐 讜讘讻讜专讬诐 讗讬谞讜 讗诇讗 诪讬谉 讗' 讝讬转 讜转讜 诇讗 讜讬砖 诇讚讞讜转 转讬' 讝讛 讚讬砖 讻诪讛 诪讬谞讬 讝讬转讬诐 砖讜驻讻谞讬 讜讘讜砖谞讬 讗讙讜专讬. 讗"谞 讬"诇 讚诪爪讛 讙讜驻讛 诪谞"诇 讚讬砖 讘诪讬谞讛 讘讻讜专讬诐 讚诇诪讗 讗讛"谞 讚讗讬谉 讬讬"讞 诪爪讛 讗诇讗 讘砖讘讜诇转 砖讜注诇 讜砖讬驻讜谉 讜讻讜住诪讬诐 讚讗拽专讜 砖驻讬专 诇讞诐 讜讗讬谉 诪讘讬讗讬诐 讘讻讜专讬诐 讗诇讗 诪讞讟讛 讜砖注讜专讛 诪诪砖 讻诪"砖 驻"讬 讘驻讬' 讚讘专讬 转讜讚"讛 讗讜爪讬讗 讞讟讬谉 讚诇讗 讻诪专砖"讗 注"砖 讜讗"讻 讻诇 讻诪讛 讚诇讗 讬讚注讬' 诪爪讛 诇讬讻讗 诇诪讬诇祝 诪专讜专 诪谞讬' 诇诪讬谉 讘讻讜专讬诐 讗注"讻 讛讛讬拽砖 讛讜讗 讘讛讬驻讜讱 诪讛 诪爪讛 诪讬谉 讝专注讬诐 讗祝 诪专讜专 讻谉. 讜讘讝讛 诪讬讜砖讘 拽' 转讜' 讗讛讗 讚拽讗诪专 讛砖"住 讗讬 诪爪讜转 专讬讘讛 讗驻讬' 讻诇 诪讬诇讬 谞诪讬 讛拽' 转讜' 谞讬诪讗 讗讛谞讬 专讬讘讜讬 讜讗讛谞讬 诪讬注讜讟讗 讜讛讗"砖 讚讻讬讜谉 讚讻转讬讘 专讬讘讜讬 讚讬讬"讞 讘诪爪讜转 诪讞讟讬谉 讜砖注讜专讬谉 砖专讗讜讬讬诐 诇讛讘讬讗 诪讛诐 讘讻讜专讬诐 讗"讻 谞讬诇祝 谞诪讬 诪专讜专 诪讛 诪爪讛 砖讬砖 讘诪讬谞讜 讘讻讜专讬诐 讗祝 诪专讜专 讻谉 讜诪讘讬讗讬诐 诪专讜专 诪讝讬转 讜转讜 诇讬"诇 诪讬注讜讟讗 诇诪注讟 诪爪讜转 砖诇 讘讻讜专讬诐 注爪诪谉 讻谞"诇 讜注诪"砖 注讜讚 讘讝讛 讘住诪讜讱 讗讬"讛.





驻谞讬 讬讛讜砖注

讘讙诪专讗 转"专 讬讻讜诇 讬讜爪讗 讗讚诐 讬"讞 讘诪注砖专 砖谞讬 讻讜' 专"注 讗讜诪专 诪爪讜转 诪爪讜转 专讬讘讛 讗诐 讻谉 诪讛 转"诇 诇讞诐 注讜谞讬 讻讜' 诪"讟 讚专"注. 谞专讗讛 讚拽讬诐 诇讬讛 诇转诇诪讜讚讗 讚讛讗讬 诪爪讜转 诪爪讜转 专讬讘讛 讚拽讗诪专 专"注 诇讗讜 诇注谞讬谉 诪注砖专 砖谞讬 诇讞讜讚 讗讬爪讟专讬讱 讗诇讗 诇砖讗专 诪讬诇讬 讚注"讻 讛讻讬 讛讜讗 讗诇讬讘讗 讚专"讬 讛讙诇讬诇讬 讜讗诐 讻谉 诪拽砖讛 砖驻讬专 诪"讟 讚专"注 讚讟驻讬 讛讜"诇 诇诪讬讚专砖 讛讗讬 拽专讗 讚诇讞诐 注讜谞讬 诇诪注讟 谞诪讬 诪注砖专 砖谞讬 讻讬讜谉 讚注讜谞讬 拽专讬谞谉 讜讗讛谞讬 拽专讬 诇诪注讟 诪注砖专 砖谞讬 讜讛讻转讬讘 诇诪注讟 注讬住讛 砖谞讬诇讜砖讛 讘讬讬谉 讜砖诪谉 讜讚讘砖 讜注"讝 诪砖谞讬 砖驻讬专 诪讬 讻转讬讘 诇讞诐 注讜谞讬 注谞讬 讻转讬讘 讜讗"讻 转讜 诇讬转 诇谉 诇诪注讟 诪注砖专 砖谞讬 讗诇讗 诪专讘讬谞谉 诇讛 诪诪爪讜转 诪爪讜转 专讬讘讛 讜讛讗 讚拽专讬谞谉 注讜谞讬 讛讬讬谞讜 讻讚诪住讬拽 诇拽诪谉 砖注讜谞讬谉 注诇讬讜 讚讘专讬诐 讛专讘讛 讻谞"诇:


砖诐 讜住讘专 专"注 注讬住讛 砖谞讬诇讜砖讛 讻讜' 讜讛转谞讬讗 讗讬谉 诇砖讬谉 讻讜' 讜讗诪专 专"注 砖讘转讬 讛讬转讛 讻讜'. 讜讬砖 诇讚拽讚拽 讚诪注讬拽专讗 诪讗讬 拽砖讬讗 诇讬讛 讗讟讜 诪讬 诇讗 讗住讬拽 讗讚注转讬讛 讚讛讗 讚讗诪专 专"注 驻专讟 诇注讬住讛 砖谞讬诇讜砖讛 讗讬讬专讬 讚讜拽讗 讘讬"讟 专讗砖讜谉 讚讘注讬谞谉 诇讞诐 注讜谞讬 诇诪爪讜转 讞讜讘讛 诪砖讗"讻 讘砖讗专 讬诪讬诐 讚注讬拽专 讗讻讬诇转 诪爪讛 专砖讜转 诪讻"砖 讚诇讗 讘注讬谞谉 诇讞诐 注讜谞讬 讜讗讬讚讱 讘专讬讬转讗 诪砖诪注 诇讛讚讬讗 讚讗讬讬专讬 讘讬"讟 砖谞讬 讚讛讗 讗驻讬诇讜 专"讙 诇讗 拽讗诪专 讗诇讗 讗讬谉 诇砖讬谉 诪砖诪注 诇讻转讞讬诇讛 讜讗讬 诇注谞讬谉 诪爪讜转 讞讜讘讛 讗讬讬专讬 讛讜讛 诇讬讛 诇诪讬诪专 讚讗讬谉 讬讜爪讗讬谉 讬"讞. 讜注讜讚 讚讛讗 专"讙 转砖专祝 拽讗诪专 讜注"讻 讛讬讬谞讜 诪砖讜诐 讞讬诪讜抓 讜讗诐 讻谉 诪讬诇转讗 讚专"注 谞诪讬 讗讬讬专讬 讘讬"讟 砖谞讬 讜诇注谞讬谉 讞讬诪讜抓 驻诇讬讙讬 讗讬 讘注讬谞谉 砖讬诪讜专 讘诪讬 驻讬专讜转 讗讜 诇讗 讗讜 讗驻砖专 讚讗驻讬诇讜 砖讬诪讜专 诇讗 诪讛谞讬 诇专砖"讬 讻讚讗讬转 诇讬讛 讜诇讛转讜住驻讜转 讻讚讗讬转 诇讬讛 讻讚驻专讬' 诇注讬诇. 讜讛谞诇注"讚 讘讝讛 诇讬讬砖讘 注"驻 住讜讙讬讗 讚诪谞讞讜转 讚祝 谞"讝 砖讛讘讬讗讜 讛转讜住驻讜转 诇注讬诇 讘驻诇讜讙转讗 讚专"注 讜专"讬 讛讙诇讬诇讬 讗讬 诪专讘讬谞谉 诪谞讞转 谞住讻讬诐 诇讞讬诪讜抓 诪砖讜诐 讚诪讬 驻讬专讜转 谞讜拽砖讛 诪讬讛讗 讛讜讬 讻讬讜谉 讚诪讙讘诇谉 讘诪讬诐 讗讜 诇讗 讜讗"讻 讛讗 诪住拽讬谞谉 讛转诐 讚专讘讬 讬讜讞谞谉 诪驻讬讱 诇讛讱 讘专讬讬转讗 讚专"注 诇讚专"讬 讛讙诇讬诇讬 讚专"注 讛讜讗 讚讚专讬砖 诇专讘讜转 诪谞讞转 谞住讻讬诐 诇讞讬诪讜抓 讻讬讜谉 讚谞讜拽砖讛 讛讜讗 诪砖讗"讻 诇专"讬 讛讙诇讬诇讬 讜讗讬谞讱 转谞讗讬 讚讛转诐 讚祝 谞"讙 诪讬 驻讬专讜转 讗讬谉 诪讞诪讬爪讬谉 讻诇诇 诇注谞讬谉 诪谞讞讜转 谞拽讟讬谞谉 诪讬讛讗 讚专"注 诪讞诪讬专 讟驻讬 讘诪讬 驻讬专讜转 诇注谞讬谉 讞讬诪讜抓 诪专讘谞谉 讗"讻 诪讛"讟 讙讜驻讗 诇讗 诪砖诪注 诇讬讛 诇转诇诪讜讚讗 诇诪讬诪专 讚专"注 诪讬拽诇 讘诇讬砖转 诪讬 驻讬专讜转 讗驻讬' 讘讞诪抓 讘驻住讞 讚讞诪讬专 讟驻讬 诪讞诪抓 讚诪谞讞讜转:


讜注讜讚 讚讘诇讗"讛 诪砖诪注 讘专"驻 讗诇讜 注讜讘专讬谉 讚谞讜拽砖讛 讜注讬专讜讘讜 诇注谞讬谉 讞诪抓 讻讛讚讚讬 谞讬谞讛讜 讗诇讬讘讗 讚专讘 讜讗"讻 讻讬讜谉 讚诇专"注 注讬专讜讘讜 讗住讜专 诪讚讗讜专讬讬转讗 讘讻讜转讞 讛讘讘诇讬 讚讛讗 砖诪注讬谞谉 诇专"注 讚讟注诐 讻注讬拽专 诪讚讗讜专讬讬转讗 讗"讻 诪住转诪讗 诪讞诪讬专 谞诪讬 讘谞讜拽砖讛 诪讻诇 讝讛 讛讜讬 诪砖诪注 诇讬讛 诇转诇诪讜讚讗 讚专"注 诇讗 讗讬讬专讬 诇注谞讬谉 讬"讟 砖谞讬 讗诇讗 诇注谞讬谉 讬"讟 专讗砖讜谉 讚讗驻讬诇讜 讻砖谞砖转诪专讛 讻专讗讜讬 讜讘诪讬 驻讬专讜转 诇讞讜讚 讗驻"讛 讗讬谉 讬讜爪讗 讘讛 诪砖讜诐 诪爪讛 注砖讬专讛. 讜注讜讚 谞专讗讛 讚讻讬讜谉 讚专"注 讛讬讛 诇砖 讘注爪诪讜 讗诇诪讗 讚讘诪爪讜转 讞讜讘讛 讗讬讬专讬 讚诪爪讜讛 讘讜 讬讜转专 诪讘砖诇讜讞讜 讻诪讜 砖讛讬讛 注讜砖讛 讛专讗"砖 讝"诇 讜注"讝 诪砖谞讬 讛砖"住 讚诇注讜诇诐 讘讬"讟 砖谞讬 诪讬讬专讬 讜讘诪讬 驻讬专讜转 注诐 诪讬诐 砖诪诪讛专讬谉 诇讛讞诪讬抓 讜讘注讬 讝专讬讝讜转 讜诪砖讜"讛 讛讬讛 诇砖 讘注爪诪讜 讻讚讗砖讻讞谉 讘诪谞讞讜转 砖诪住讜专 诇讝专讬讝讬谉 讻谞"诇. 讜讘注讬拽专 驻诇讜讙转讗 讚专"注 讜讞讻诪讬诐 诇注谞讬谉 讞讬诪讜抓 讚诪讬 驻讬专讜转 讗讬 讗讬讬专讬 讘诪讬诐 讗讜 讘诇讗 诪讬诐 讻讘专 讻转讘转讬 诇注讬诇 砖讛讬讗 诪讞诇讜拽转 讘讬谉 专砖"讬 讜转讜住驻讜转 讜注讬讬谉 讘诇砖讜谉 讛专讗"砖 讘砖诪注转讬谉 砖讛注转讬拽 诇砖讜谉 讛专讬"祝 讜讛讘讬谉 诪驻讬专讜砖讜 砖诇 讛专讬"祝 讚讗驻讬诇讜 讘诪讬 驻讬专讜转 注诐 诪讬诐 住讜讘专 讚诇讗 砖讬讬讱 讘讬讛 讞讬诪讜抓 讻诇诇 讜诇讻谉 讛砖讬讙 注诇讬讜 讜讘讗诪转 讗讬谉 讝讛 讻讜讜谞转 讛专讬"祝 讗诇讗 诇注谞讬谉 砖诪诪讛专 诇讛讞诪讬抓 驻诇讬讙讬 讜诇注讜诇诐 讚砖讬诪讜专 讘注讬 讜讻"讻 讛专诪讘"谉 讝"诇 讘住驻专 讛诪诇讞诪讜转 讘砖讬讟转 讛专讬"祝 讚注"讻 讛讻讬 讛讜讗 讚讗讬 住"讚 讚讗驻讬诇讜 讘讻讛"讙 诇专"讟 诇讗 讘注讬 砖讬诪讜专 讻诇诇 讗诐 讻谉 讗诪讗讬 讗讬爪讟专讬讱 诇诪注讟 诪砖讜诐 讚讛讜"诇 诪爪讛 注砖讬专讛 讜转讬驻讜拽 诇讬讛 讚讘诇讗"讛 讗讬谉 讬讜爪讗讬谉 讘讛 讻讬讜谉 讚诇讗 砖讬讬讱 讘讬讛 讜砖诪专转诐 讗转 讛诪爪讜转 讜诪讛 砖讬砖 诇讚拽讚拽 讘讻诇 讝讛 讜讘诇' 讛专讗"砖 砖讚讘专讬讜 讘砖诪注转讬谉 谞专讗讬谉 讻住讜转专讬谉 讚讘专讬讜 砖讘专"驻 讗诇讜 注讜讘专讬谉 讘注谞讬谉 讻讜讜谞转 讛专讬"祝 讻讘专 讛专讙讬砖讜 讘讜 讛讗讞专讜谞讬诐 讜讗讬谉 讻讗谉 诪拽讜诪讜 诇讛讗专讬讱 讜讚注转讬 诇讘讗专 讘拽讜谞讟专住 诪讬讜讞讚 讘讗专讬讻讜转 讗讬"讛 讚谞驻拽讗 诪讬谞讬讛 讟讜讘讗 诇讚讬谞讗:





讬讚 讚讜讚

转状专 讬讻讜诇 讬讛讗 讗讚诐 讬讜爪讗 讬讚讬 讞讜讘转讜 讘诪注砖专 砖谞讬. 砖注专 讛诪诇讱 讞状讗 驻"讛. 讞讝讜谉 谞讞讜诐 拽讚砖讬诐 拽驻状讚 注"讗. 讬讘讬谉 砖诪讜注讛 住状讛 住状讜:


讗状讻 诪讛 转状诇 诇讞诐 注讜谞讬. 讬讘讬谉 砖诪讜注讛 住状讛 住状讜


诇讞诐 注讜谞讬 注谞讬. 注讬讬谉 讝讘讞讬诐 诪壮 讚状讛 诇讗 谞爪专讻讛 诪谞讞讜转 诇状讚 讚状讛 讻砖讛讜讗 讗讜诪专. 谞讬讚讛 讟"讜 讚状讛 诇讗 砖讛转讛 住谞讛讚专讬谉 讚' 讚状讛 讻讜诇讛讬:


讗讬谉 诇砖讬谉 讗转 讛注讬住讛 讘讬讬谉 讜砖诪谉 讜讚讘砖. 讜讛拽砖讛 讘砖注专 讛诪诇讱 讚祝 注状讜 诇讚注转 讛住讜讘专讬诐 讚讞诪抓 谞讜拽砖讛 诪讜转专 诇讛砖讛讜转讜 诇诪讛 拽讗诪专 专"讙 讬砖专祝 诪讬讚 讛讗 注讻状驻 讞诪抓 谞讜拽砖讛 讜注状砖 诪讛 砖谞讚讞拽. 讜讗驻砖专 诇讜诪专 讚讚注转 讛住讜讘专讬诐 讚谞讜拽砖讛 诪讜转专 诇讛砖讛讜转讜 讛讬讬谞讜 讘讝讜诪谉 砖诇 爪讘注讬诐 讜注诪讬诇谉 砖诇 讟讘讞讬诐 讜讻讚讜诪讛 砖谞讝讻专讜 讘诪砖谞讛 讚讗讬谞讜 诪讗讻诇 讗讚诐 讗讘诇 讞诪抓 谞讜拽砖讛 讻讛状讙 谞讬讛讬 讚诪谉 讛转讜专讛 诪讜转专 诇讛砖讛讜转讜 讻讬讜谉 砖讗讬谉 讘讜 讗讬住讜专 讗讻讬诇讛 诪谉 讛转讜专讛 诪状诪 诪讚专讘谞谉 讗住讜专 诪砖讜诐 讚诪讞诇祝 讘讞诪抓 讙诪讜专 讻讬 讚讜诪讛 讛讜讗 诇讞诪抓 讙诪讜专 讜诪讬 诪讻讬专 讘驻转 砖谞诇讜砖讛 讘讬讬谉 讜砖诪谉 讜讚讘砖 讗讬 谞诇讜砖 讘诪讬诐 讗讜 讘讗诇讜 诪砖拽讬诐 讜诇驻讞讜转 诪驻谞讬 诪专讗讜转 讛注讬谉 讗住讜专 讜诇驻讬讻讱 讬砖专祝 诪讬讚. 讜转讜 讚讻讗谉 诇讗 拽砖讬讗 讻诇诇 讚讚讬诇诪讗 诇专"讙 讞诪抓 谞讜拽砖讛 诪谉 讛转讜专讛 讗住讜专 讜诇驻讬讻讱 讬砖专讜祝 诪讬讚 讻讬讜谉 讚讗住专 诇讛砖讛讜转 讜注讬讬谉 诪专讻讘转 讛诪砖谞讛 讞状讘 驻状讜 讚讞诪抓 讛状讛:


讜砖讜讬谉 砖讗讬谉 诇砖讬谉 讗转 讛注讬住讛 讘驻讜砖专讬谉 砖注专 讛诪诇讱 讞状讗 讚祝 注状讝

